Soliq va budjet siyosatining 2025-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga qoʻshimcha va oʻzgartirishlar kiritish toʻgʻrisida
(law, 2026-01-01)

Soliq yukini izchil ravishda pasaytirish, soliq solish tizimini soddalashtirish, shuningdek soliq maʼmuriyatchiligini takomillashtirish iqtisodiyotni jadal rivojlantirish va mamlakatning investitsiyaviy jozibadorligini oshirishning eng muhim shartlaridir. Shu bilan birga bozor islohotlarini yanada jadallashtirish, Oʻzbekiston Respublikasi Prezidentining tadbirkorlar bilan ochiq muloqoti doirasida kelib tushgan takliflar va tashabbuslarni amalga oshirish, Oʻzbekiston Respublikasining milliy qonunchiligini Jahon savdo tashkilotining bitimlariga muvofiqlashtirish, shuningdek energiya samaradorligini oshirish va qayta tiklanuvchi energiya manbalarini qoʻllash hisobidan hududlarda energiya tanqisligini bartaraf etishga doir ishlarni bundan buyon ham amalga oshirish zaruriyati yuzaga kelmoqda. Mazkur Qonun bilan Oʻzbekiston Respublikasining Soliq kodeksiga qishloq xoʻjaligiga moʻljallanmagan boʻsh turgan yer uchastkalarini realizatsiya qilish boʻyicha aylanmaning qoʻshilgan qiymat soligʻidan ozod etilishini, shaharlar va shaharchalarning maʼmuriy chegaralarida joylashgan qishloq xoʻjaligiga moʻljallangan yer uchastkalari boʻyicha yer soligʻini ikki baravar miqdorida hisoblash tartibi bekor qilinishini, yakka tartibdagi tadbirkor xodimlari tomonidan toʻlanadigan ijtimoiy soliq summasi kamaytirilishini, shuningdek soliq toʻlovchilar bojxona chegarasini kesib oʻtganligini tasdiqlovchi belgi qoʻyilgan tovarning kuzatuv hujjatlarini soliq organlariga taqdim etish majburiyatidan ozod etilishini nazarda tutuvchi oʻzgartirishlar kiritilmoqda. Ushbu Qonun bilan mobil aloqa xizmatlarining aksiz soligʻini solishdan ozod etilishi, noshirlik-matbaa faoliyati, axborot texnologiyalari, taʼlim muassasalarining oʻquvchilarini tadbirkorlarga ishga joylashtirish, yoshlarni avtomobil yoʻllaridagi koʻchma savdo obyektlari orqali tovarlarni realizatsiya qilishga jalb etish, tadbirkorlik subyektlari tomonidan kam taʼminlangan oila aʼzolarini ishga qabul qilish orqali ularni qoʻllab-quvvatlash sohasida vaqtinchalik soliq imtiyozlari joriy etilishi, shuningdek qayta tiklanuvchi energiya manbalarining qurilmalarini oʻrnatgan jismoniy va yuridik shaxslar uchun soliq imtiyozlari berilishi ham nazarda tutilmoqda. Bundan tashqari tamaki va alkogol mahsulotlari, neft mahsulotlari hamda aksiz toʻlanadigan boshqa tovarlar uchun soliq stavkalari, mol-mulk soligʻi, yer soligʻi, suv resurslaridan foydalanganlik uchun soliq, yer qaʼridan foydalanganlik uchun soliq, aylanmadan olinadigan soliq boʻyicha soliq stavkalari oʻzgartirilmoqda. Shuningdek tovarlarni (xizmatlarni) eksportga realizatsiya qilishdan olingan daromadlarni qoʻllab-quvvatlash uchun beriladigan foyda soligʻi va aylanmadan olinadigan soliq boʻyicha soliq imtiyozlari bekor qilinmoqda, aylanmadan olinadigan soliqning qatʼiy belgilangan stavkalari, soliq stavkasi boʻyicha soliqni qatʼiy belgilangan summada toʻlashning oʻziga xos xususiyatlari toʻgʻrisidagi normalar bekor qilinmoqda. Shuningdek mazkur Qonun bilan Oʻzbekiston Respublikasining Budjet kodeksiga budjet tizimi budjetlari daromadlarining kamayishini, soliq va bojxona imtiyozlari berilishini yoki bekor qilinishini, shuningdek soliq boʻlmagan tushumlardan budjet tizimi budjetlariga ajratmalarning kamayishini yoki koʻpayishini nazarda tutuvchi qonunchilik normalari keyingi moliya yilining 1-yanvaridan eʼtiboran amalga kiritilishi toʻgʻrisidagi qoidani belgilovchi oʻzgartirish kiritilmoqda. Bundan tashqari mazkur Qonun bilan “Qayta tiklanuvchi energiya manbalaridan foydalanish toʻgʻrisida”gi Oʻzbekiston Respublikasi Qonuniga qayta tiklanuvchi energiya manbalaridan foydalanish sohasida soliq imtiyozlari belgilanishini nazarda tutuvchi oʻzgartirish kiritilmoqda. Ushbu Qonun 2025-yilga moʻljallangan Davlat budjetini tayyorlashda nazarda tutilgan soliq va budjet siyosatining asosiy yoʻnalishlarini amalga oshirish uchun “2025-yil uchun Oʻzbekiston Respublikasining Davlat budjeti toʻgʻrisida”gi Oʻzbekiston Respublikasi Qonunini tayyorlashda nazarda tutilgan zarur huquqiy shart-sharoitlar yaratilishiga, qayta tiklanuvchi energiya manbalarining keng joriy etilishiga hamda koʻp qavatli ishlab chiqarish binolarining qurilishi ragʻbatlantirilishini taʼminlashga xizmat qiladi. 1-modda. Oʻzbekiston Respublikasining 2013-yil 26-dekabrda qabul qilingan OʻRQ-360-sonli Qonuni bilan tasdiqlangan Oʻzbekiston Respublikasining Budjet kodeksi (Oʻzbekiston Respublikasi Oliy Majlisi palatalarining Axborotnomasi, 2013-yil, 12-songa 1-ilova; 2014-yil, № 9, 244-modda; 2015-yil, № 12, 452-modda; 2016-yil, № 12, 383, 385-moddalar; 2017-yil, № 6, 300-modda, № 10, 605-modda, № 12, 772-modda; 2018-yil, № 1, 1-modda, № 7, 431, 433-moddalar, № 12, 783-modda; 2019-yil, № 1, 1-modda, № 5, 265-modda, № 8, 470-modda, № 9, 588-modda, № 11, 791-modda, № 12, 884, 891-moddalar; 2020-yil, № 3, 203-modda, № 11, 652-modda, № 12, 691-modda; 2021-yil, № 1, 7, 13-moddalar, 4-songa ilova, № 8, 803, 804-moddalar, № 10, 973-modda, № 12, 1198-modda; 2022-yil, № 5, 464-modda, № 6, 577-modda; 2023-yil, № 4, 272-modda, № 11, 923-modda; 2024-yil, № 9, 958-modda) 1-bobi quyidagi mazmundagi 51-modda bilan toʻldirilsin: Moliya yili mobaynida budjet tizimi budjetlari daromadlarining kamayishini, soliq va bojxona imtiyozlari berilishini yoki bekor qilinishini, shuningdek soliq boʻlmagan tushumlardan budjet tizimi budjetlariga ajratmalarning kamayishini yoki koʻpayishini nazarda tutuvchi qonunchilik normalari keyingi moliya yilining 1-yanvaridan eʼtiboran amalga kiritiladi”. 2-modda. Oʻzbekiston Respublikasining 2019-yil 21-mayda qabul qilingan “Qayta tiklanuvchi energiya manbalaridan foydalanish toʻgʻrisida”gi OʻRQ-539-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2019-yil, № 5, 264-modda; 2020-yil, № 11, 652-modda; 2021-yil, 4-songa ilova; 2022-yil, № 6, 570-modda; 2024-yil, № 2, 106-modda) 14-moddasining matni quyidagi tahrirda bayon etilsin: “Qayta tiklanuvchi energiya manbalaridan foydalanish sohasidagi soliq imtiyozlari soliq toʻgʻrisidagi qonunchilik bilan belgilanadi”. 3-modda. Oʻzbekiston Respublikasining 2019-yil 30-dekabrda qabul qilingan OʻRQ-599-sonli Qonuni bilan yangi tahrirda tasdiqlangan Oʻzbekiston Respublikasining Soliq kodeksiga (Oʻzbekiston Respublikasi Oliy Majlisi palatalarining Axborotnomasi, 2019-yil, 12-songa 1-ilova; 2020-yil, № 3, 198-modda, № 10, 593-modda, № 11, 652-modda, № 12, 690, 691-moddalar; 2021-yil, № 1, 6-modda, № 4, 294-modda, 4-songa ilova, № 8, 800-modda, № 9, 901-modda, № 10, 968, 969, 972, 973-moddalar, № 12, 1199-modda; 2022-yil, № 2, 79-modda, № 3, 215, 216-moddalar, № 5, 461, 464, 467-moddalar, № 6, 570-modda, № 7, 664, 666-moddalar, № 12, 1190-modda; 2023-yil, № 6, 444, 446-moddalar, № 7, 540-modda, № 12, 1011-modda; 2024-yil, № 2, 106, 110, 111-moddalar, № 4, 346-modda, № 5, 458, 459-moddalar, № 8, 822, 831-moddalar, № 9, 958-modda) quyidagi oʻzgartirish va qoʻshimchalar kiritilsin: 1) 133-moddaning oʻn uchinchi qismi quyidagi tahrirda bayon etilsin: “Bojxona organlari soliq organlariga quyidagilarni taqdim etishi shart: import operatsiyalari toʻgʻrisidagi axborotni, tovarlar bojxona chegarasini kesib oʻtganidan keyin eksport operatsiyalari boʻyicha axborotni, shuningdek tovarlarni olib oʻtish, shu jumladan Oʻzbekiston Respublikasining bojxona chegarasi orqali elektron tijorat shaklida amalga oshirilgan tovarlarni olib oʻtish haqidagi axborotni real vaqt rejimida; Oʻzbekiston Respublikasi norezidentlari tomonidan Oʻzbekiston Respublikasining bojxona omborlarida tovarlar saqlanayotganligi faktlari toʻgʻrisidagi axborotni har oyda”; 2) 243-moddaning birinchi qismi: 15-bandi chiqarib tashlansin; quyidagi mazmundagi 261-band bilan toʻldirilsin: “261) davlat mol-mulkini, shu jumladan mulk huquqi asosida qishloq xoʻjaligiga moʻljallanmagan boʻsh turgan yer uchastkalarini”; 3) 256-modda: quyidagi mazmundagi oltinchi qism bilan toʻldirilsin: “Ushbu moddaning qoidalari ushbu Kodeks 243-moddasi birinchi qismining 261-bandida nazarda tutilgan tovarlarni realizatsiya qilishda qoʻllanilmaydi”; oltinchi qismi yettinchi qism deb hisoblansin; 4) 261-modda: birinchi qismining 2 va 3-bandlari quyidagi tahrirda bayon etilsin: “2) tovarlarni Oʻzbekiston Respublikasi bojxona hududidan olib chiqish uchun asos boʻlgan bojxona yuk deklaratsiyasi; 3) Oʻzbekiston Respublikasining bojxona hududidan oʻtkazish punktida joylashgan bojxona organining tovarlar ortilgan transport vositalari bojxona chegarasini kesib oʻtganligini tasdiqlovchi belgisi qoʻyilgan tovarning kuzatuv hujjatlari”; quyidagi mazmundagi ikkinchi qism bilan toʻldirilsin: “Bojxona organlari tomonidan real vaqt rejimida elektron axborot almashinuvi vositasida soliq organlariga ushbu Kodeksning 133-moddasiga muvofiq tovarlar bojxona chegarasini kesib oʻtganligi toʻgʻrisida taqdim etilgan maʼlumotlar tovarlar eksport qilinganligini tasdiqlash uchun asos boʻladi”; ikkinchi va uchinchi qismlari tegishincha uchinchi va toʻrtinchi qismlar deb hisoblansin; 5) 266-moddaning sakkizinchi qismi quyidagi tahrirda bayon etilsin: “Soliq toʻlovchi boʻlmagan shaxs soliq toʻlovchi sifatida ushbu Kodeksning 237-moddasiga muvofiq maxsus roʻyxatga olish hisobiga qoʻyilganda, shuningdek soliq toʻlashdan ozod etish bekor qilingan taqdirda, soliq toʻlovchi maxsus roʻyxatga olish hisobiga qoʻyish (ozod qilishni bekor qilish) sanasida oʻz balansida mavjud boʻlgan tovar-moddiy zaxiralar qoldiqlarining va uzoq muddatli aktivlarning balans qiymatida hisobga olingan soliq summasini, ushbu moddaning birinchi qismida belgilangan shartlarga rioya etilgan taqdirda, hisobga olish huquqiga ega”; 6) 269-moddaning ikkinchi qismi quyidagi tahrirda bayon etilsin: “Sotib olingan tovarlar (xizmatlar) boʻyicha ushbu Kodeks 267-moddasi birinchi qismining 1 — 4-bandlariga muvofiq ilgari hisobga olish uchun qabul qilinmagan soliq summasi kelgusida ulardan soliq solinadigan aylanma uchun foydalanilgan hollarda tuzatiladi (hisobga olinadi)”; 7) 283-moddaning ikkinchi qismi quyidagi tahrirda bayon etilsin: “Oʻzbekiston Respublikasida faoliyatni doimiy muassasa orqali amalga oshiradigan, aksiz soligʻi solinadigan tovarlarni ishlab chiqaruvchi yoki shunday tovarlarni olib kirishni amalga oshiruvchi chet el yuridik shaxslari ham soliq toʻlovchilar deb eʼtirof etiladi”; 8) 284-modda birinchi qismining 8-bandi chiqarib tashlansin; 9) 285-moddaning birinchi, ikkinchi va uchinchi qismlari quyidagi tahrirda bayon etilsin: “Soliq bazasi belgilangan soliq stavkalariga qarab aksiz toʻlanadigan tovarlarning har bir turi boʻyicha alohida aniqlanadi. Aksiz toʻlanadigan tovarlarga nisbatan soliq stavkalari mutlaq (qatʼiy) summada belgilangan boʻlsa, soliq bazasi aksiz toʻlanadigan tovarlarning naturada ifodalangan hajmidan kelib chiqqan holda aniqlanadi. Ishlab chiqarilayotgan aksiz toʻlanadigan tovarlarga soliq stavkalari foizlarda (advalor) belgilangan boʻlsa, soliq bazasi boʻlib realizatsiya qilingan aksiz toʻlanadigan tovarlarning qiymati, biroq ularning haqiqiy tannarxidan past boʻlmagan qiymati hisoblanadi”; 10) 286-moddaning: nomidagi “(xizmatlarga)” degan soʻz chiqarib tashlansin; birinchi qismidagi “(xizmatlarga)” degan soʻz chiqarib tashlansin; 11) 2891-moddaning birinchi, ikkinchi va uchinchi qismlari quyidagi tahrirda bayon etilsin: “Tamaki mahsulotlariga nisbatan soliq stavkalari quyidagi miqdorlarda belgilanadi: T/rTamaki mahsulotlari turlariSoliq stavkalariimport qilingandaishlab chiqariladigan1.Filtrli, filtrsiz sigaretalar, papiroslar, sigarillalar (sigaritlar), bidi, kretek2025-yil 1-yanvardan:330 000 soʻm/1 000 dona2025-yil 1-yanvardan:300 000 soʻm/1 000 dona2025-yil 1-iyuldan:340 000 soʻm/1 000 dona2.Sigara20 000 soʻm/1 dona3.Chilim uchun tamaki600 000 soʻm/kg*4.Chekiladigan, oʻrama tamaki600 000 soʻm/kg5.Chaynaladigan, hidlanadigan va shimiladigan tamaki382 000 soʻm/kg6.Qizdiriladigan tamaki tayoqchasi, qizdiriladigan tamakili kapsula va tarkibida tamaki mavjud boʻlgan oʻxshash tamoyil bilan foydalaniladigan boshqa mahsulotlar450 000 soʻm/kg7.Nikotinli tamakisiz snyus154 000 soʻm/kg8.Tarkibida nikotin mavjud boʻlgan suyuqlik (kartrijlarda, rezervuarlarda va elektron sigaretlarda foydalanish uchun boshqa konteynerlarda)**2 000 soʻm/ml Ushbu modda birinchi qismining 1-bandida aksiz soligʻining qatʼiy belgilangan stavkasi naturada ifodalangan aksiz toʻlanadigan tovarlar hajmiga nisbatan qoʻllaniladi. Ushbu modda birinchi qismining 3 — 6-bandlarida soliq stavkasi tamaki mahsulotidagi tamaki xom ashyosi massasiga nisbatan tamaki xom ashyosi massasi toʻgʻrisidagi axborotni isteʼmol qadogʻida (idishida) koʻrsatish sharti bilan qoʻllaniladi. Agar chilim uchun tamaki boʻyicha tamaki xom ashyosi massasi netto ogʻirligining 20 foizidan kamni tashkil etsa, u holda aksiz soligʻi netto (birlamchi qadoqni hisobga olgan holda) ogʻirligining 20 foizidan hisoblab chiqariladi. Isteʼmol qadogʻida (idishida) tamaki xom ashyosining ogʻirligi toʻgʻrisidagi axborot mavjud boʻlmagan taqdirda, soliq stavkasi netto (birlamchi qadoqni hisobga olgan holda) ogʻirligiga nisbatan qoʻllaniladi”; 12) 2892-moddaning matni quyidagi tahrirda bayon etilsin: “Alkogol mahsulotlariga nisbatan soliq stavkalari quyidagi miqdorlarda belgilanadi: T/rAlkogol mahsulotlari turlariSoliq stavkalari(1 litr uchun)import qilinganda ishlab chiqariladigan1.Oziq-ovqat xom ashyosidan rektifikatsiyalangan etil spirti, rektifikatsiyalangan va efiroaldegidli fraksiyadan texnik etil spirti va etil spirtining boshlangʻich fraksiyasi, shuningdek don distillyati (bundan texnik spirtni olish uchun sarflangan etil spirtining boshlangʻich fraksiyasi mustasno)15 000 soʻm2.Aroq, konyak va boshqa alkogol mahsulotlari (aksiz toʻlanadigan tovar tarkibidagi suvsiz etil spirtining 1 litri uchun, bundan 3 va 4-bandlar mustasno)76 000 soʻm44 000 soʻm3.Vino:tabiiy ravishda achitilgan tabiiy vinolar (etil spirti qoʻshilmagan holda)14 000 soʻm5 000 soʻmboshqa vinolar, shu jumladan vermut20 000 soʻm6 000 soʻm4.Pivo6 000 soʻm2 000 soʻm”; 13) 2893-moddaning: birinchi va ikkinchi qismlari quyidagi tahrirda bayon etilsin: “Neft mahsulotlari va boshqa aksiz toʻlanadigan tovarlarga nisbatan soliq stavkalari quyidagi miqdorlarda belgilanadi: Ushbu modda birinchi qismining 3-bandida soliq stavkalari Oʻzbekiston Respublikasida ishlab chiqariladigan aksiz toʻlanadigan tovarlar, shu jumladan import qilingan aksiz toʻlanadigan tovarlar uchun belgilangan va mazkur tovarlarni olib kirishda qoʻllanilmaydi”; toʻrtinchi qismidagi “6” raqami “5” raqami bilan almashtirilsin; 14) 299-modda toʻrtinchi qismi ikkinchi jumlasining oʻzbekcha matni quyidagi tahrirda bayon etilsin: “Qarz oluvchining daromadini aniqlashning xuddi shunday tartibi qarz (qaytarish sharti bilan moliyaviy yordam) olish sanasida stavkasi Oʻzbekiston Respublikasi Markaziy banki tomonidan belgilangan qayta moliyalashtirish stavkasidan kam boʻlgan foizlar toʻlash sharti bilan berilgan qarzlarga (qaytarish sharti bilan moliyaviy yordamga) nisbatan qoʻllaniladi”; 15) 337-modda: birinchi qismining: 6-bandi chiqarib tashlansin; 8-bandidagi “7,5” raqami “10” raqami bilan almashtirilsin; quyidagi mazmundagi 101-band bilan toʻldirilsin: “101.Umumiy quvvati 100 kVtgacha boʻlgan qayta tiklanuvchi energiya manbalari qurilmalaridan foydalangan holda umumiy tarmoqqa elektr energiyasini realizatsiya qilishdan olingan foyda0”; beshinchi qismidagi “7,5” raqami “10” raqami bilan almashtirilsin; sakkizinchi — oʻn beshinchi qismlari quyidagi mazmundagi sakkizinchi — oʻn ikkinchi qismlar bilan almashtirilsin: “Quyidagilar ushbu modda birinchi qismining 12-bandida belgilangan soliq stavkasini 50 foizga pasaytirishga haqli: 2022-yil 1-sentabrdan keyin ilk marotaba soliq toʻlashga oʻtgan aylanmadan olinadigan soliq toʻlovchilar — soliq toʻlovchi soliq toʻlashga oʻtgan yildan keyingi bir soliq davri mobaynida, basharti pasaytirilgan soliq stavkasi qoʻllaniladigan soliq davrida soliq toʻlovchining jami daromadi oʻn milliard soʻmdan oshmasa; 2022-yil 1-sentabrdan keyin jami daromadi joriy soliq davri mobaynida ilk marta oʻn milliard soʻmdan oshgan soliq toʻlovchilar — joriy soliq davri va keyingi soliq davri mobaynida, basharti pasaytirilgan soliq stavkasi qoʻllaniladigan soliq davrlarida jami daromadi yuz milliard soʻmdan oshmasa. Bunda ushbu modda sakkizinchi qismining ikkinchi xatboshisida koʻrsatilgan soliq toʻlovchilar soliq bazasini jami daromadning 25 foizi miqdorida soddalashtirilgan tartibda aniqlashga haqli. Ushbu moddaning sakkizinchi qismida nazarda tutilgan pasaytirilgan soliq stavkasi yer qaʼridan foydalanganlik uchun soliqni va aksiz soligʻini toʻlovchilarga nisbatan, shuningdek soliq toʻlovchi tugatilgan hollarda va (yoki) berilgan pasaytirilgan soliq stavkasini qoʻllash uchun ikki va undan ortiq tadbirkorlik subyekti oʻrtasida soliq toʻlovchining tovarlarni (xizmatlarni) realizatsiya qilishdan olingan daromadlarini ajratish (boʻlish) faktlari aniqlangan taqdirda, tatbiq etilmaydi. Ushbu modda birinchi qismining 101-bandida nazarda tutilgan 0 foiz miqdoridagi soliq stavkasi qayta tiklanuvchi energiya manbalari qurilmalari foydalanishga topshirilgan oydan eʼtiboran uch yil mobaynida, quyosh panellarining quvvatiga nisbatan 25 foizdan kam boʻlmagan quvvatga ega elektr energiyasini toʻplash tizimi bilan quyosh panellari oʻrnatilganda esa — ushbu panellar foydalanishga topshirilgan oydan eʼtiboran oʻn yil mobaynida qoʻllaniladi. Foydali qazilmalarni qazib olish sohasida faoliyatni amalga oshirayotgan ayrim soliq toʻlovchilar uchun Oʻzbekiston Respublikasi Prezidentining qarori bilan oshirilgan soliq stavkalari belgilanishi mumkin”; 16) 343-moddaning birinchi qismi quyidagi tahrirda bayon etilsin: “Yuridik shaxs tomonidan Oʻzbekiston Respublikasining soliq rezidentiga toʻlanadigan dividendlarga ushbu Kodeksning 345-moddasida nazarda tutilgan tartibda toʻlov manbaida soliq solinadi va bunday daromadlarni oluvchi tomonidan soliq bazasini aniqlashda chegirib tashlanadi”; 17) 383-moddaning: birinchi qismi quyidagi tahrirda bayon etilsin: “Soliqni qatʼiy belgilangan miqdorlarda toʻlovchi soliq toʻlovchilar uchun soliq stavkasi quyidagi miqdorlarda belgilanadi: T/rFaoliyat turiBir oylik soliq stavkalari(soʻmda)Toshkent shahriNukus shahri va viloyat markazlari boʻlgan shaharlarboshqa shaharlarboshqa aholi punktlari1.Chakana savdo:oziq-ovqat tovarlari va nooziq-ovqat tovarlari bilan700 000—1 000 000265 000—800 000dehqon bozorlarida qishloq xoʻjaligi mahsulotlari bilan230 000—330 00065 000—200 000gazetalar, jurnallar va kitob mahsulotlari bilan230 000—330 00065 000—200 0002.Maishiy xizmatlar230 000—330 00065 000—200 0003.Boshqa faoliyat turlari230 000—330 00065 000—200 0004.Avtomobil transportida yuk tashish xizmatlari:3 tonnagacha yuk koʻtarish quvvatiga ega yuk avtomobillari uchun200 0003 tonnadan ortiq yuk koʻtarish quvvatiga ega yuk avtomobillari uchun300 000”; toʻrtinchi qismi quyidagi tahrirda bayon etilsin: “Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari yakka tartibdagi tadbirkorlar uchun qatʼiy belgilangan soliq stavkalari miqdorini tumanlar hamda shaharlarning iqtisodiy rivojlanish darajasidan kelib chiqqan holda, ushbu moddada oʻrnatilgan qatʼiy belgilangan soliq stavkalarining eng kam va eng yuqori stavkalari doirasida belgilaydi”; 18) 385-moddaning sakkizinchi qismi quyidagi mazmundagi jumla bilan toʻldirilsin: “Bunda tovarlarni (xizmatlarni) realizatsiya qilishdan olinadigan daromadi kalendar yilda yuz million soʻmdan oshmaydigan yakka tartibdagi tadbirkorlar ular bilan mehnat munosabatlarida boʻlgan jismoniy shaxslarning mehnatga haq toʻlash tarzidagi daromadlaridan ushbu Kodeks 383-moddasining birinchi qismiga muvofiq yakka tartibdagi tadbirkorlar uchun belgilangan stavkalarning 50 foiziga teng miqdordagi soliqni soliq agenti sifatida hisoblab chiqarishga va toʻlov manbaida ushlab qolishga haqli”; 19) 408-modda: birinchi qismining 2-bandi chiqarib tashlansin; uchinchi qismining beshinchi xatboshisidagi “(bundan ushbu modda birinchi qismining 2-bandida koʻrsatilgan jismoniy shaxslar mustasno)” degan soʻzlar chiqarib tashlansin; beshinchi qismining uchinchi xatboshisidagi “1-dekabrigacha” degan soʻzlar “31-dekabrigacha” degan soʻzlar bilan almashtirilsin; 20) 412-modda birinchi qismi 1-bandining toʻrtinchi, beshinchi va oltinchi xatboshilari quyidagi tahrirda bayon etilsin: “Toshkent shahrida — uch million uch yuz ming soʻm; Nukus shahrida va viloyat markazlarida — ikki million ikki yuz ming soʻm; boshqa shaharlarda va qishloq joylarda — bir million uch yuz ming soʻm”; 21) 414-modda: uchinchi qismining 2-bandi quyidagi tahrirda bayon etilsin: “2) umumiy quvvati quyidagicha boʻlgan qayta tiklanuvchi energiya manbalari qurilmalari: 100 kVtgacha boʻlgan — qayta tiklanuvchi energiya manbalari qurilmalari foydalanishga topshirilgan oydan eʼtiboran uch yil muddatga, quyosh panellarining quvvatiga nisbatan 25 foizdan kam boʻlmagan quvvatga ega elektr energiyasini toʻplash tizimi bilan quyosh panellari oʻrnatilganda esa — ushbu panellar foydalanishga topshirilgan oydan eʼtiboran oʻn yil muddatga; 100 kVt va undan ortiq boʻlgan — ular foydalanishga topshirilgan oydan eʼtiboran oʻn yil muddatga”; quyidagi mazmundagi toʻrtinchi qism bilan toʻldirilsin: “Yangi qurilgan koʻp qavatli ishlab chiqarish binolari boʻyicha (bundan respublika shaharlarida, shuningdek Toshkent viloyatining Zangiota, Qibray va Toshkent tumanlarida joylashgan binolar mustasno) soliq toʻlovchilar hisoblangan soliq summasini uch qavatli binoga nisbatan — 0,9, toʻrt qavatli binoga — 0,8, besh qavatli binoga — 0,7, olti qavatli binoga — 0,6, yetti va undan yuqori qavatli binoga — 0,5 pasaytiruvchi koeffitsiyent qoʻllanilgan holda, ushbu binolar foydalanishga topshirilgan oydan eʼtiboran uch yildan koʻp boʻlmagan muddatda toʻlaydi. Bunda ushbu qismda belgilangan pasaytiruvchi koeffitsiyent: mahsulot ishlab chiqarish boʻyicha faoliyatni amalga oshirish uchun zarur boʻlgan yordamchi xonalarni, xususan, ofis uchun va oʻzi ishlab chiqargan mahsulotlarni realizatsiya qilish uchun xonalarni, tegishli kasbni egallash uchun tashkil etilgan oʻquv-ishlab chiqarish xonalarini hisobga olgan holda, agar ularning maydoni yangi qurilgan koʻp qavatli ishlab chiqarish binosi umumiy maydonining 20 foizidan oshmasa; agar binodan bir nechta xoʻjalik yurituvchi subyekt ishlab chiqarish maqsadlarida birgalikda foydalanayotgan boʻlsa, binoning har bir mulkdori tomonidan qoʻllaniladi”; 22) 415-modda uchinchi qismining birinchi xatboshisidagi “0,6” raqami “0,65” raqami bilan almashtirilsin; 23) 421-modda: birinchi qismining 4-bandi chiqarib tashlansin; quyidagi mazmundagi uchinchi qism bilan toʻldirilsin: “Uy-joy fondining koʻchmas mulk obyektlarida umumiy quvvati 100 kVtgacha boʻlgan qayta tiklanuvchi energiya manbalaridan foydalanuvchi shaxslar uchun soliq summasi qayta tiklanuvchi energiya manbalari qurilmalari oʻrnatilgan oydan eʼtiboran uch yil davomida, quyosh panellari quvvatidan 25 foizdan kam boʻlmagan quvvatga ega elektr energiyasini toʻplash tizimi mavjud boʻlgan quyosh panellari oʻrnatilganda esa mazkur panellar foydalanishga topshirilgan oydan eʼtiboran oʻn yil davomida bazaviy hisoblash miqdorining ikki baravaridan oshmaydigan summaga kamaytiriladi. Ushbu imtiyoz energiya taʼminoti tashkiloti tomonidan jismoniy shaxsning qayta tiklanuvchi energiya manbalaridan foydalanishi toʻgʻrisida berilgan maʼlumotnomaga asosan uy-joy fondining bitta koʻchmas mulk obyektiga nisbatan faqat bir marotaba taqdim etiladi va jismoniy shaxs tomonidan umumiy quvvati 1 kVtdan ortiq boʻlgan qayta tiklanuvchi energiya qurilmalari oʻrnatilgan taqdirda qoʻllaniladi”; uchinchi va toʻrtinchi qismlari tegishincha toʻrtinchi va beshinchi qismlar deb hisoblansin; beshinchi qismidagi “ushbu modda birinchi qismining 4-bandida koʻrsatilgan” degan soʻzlar “ushbu moddaning uchinchi qismida koʻrsatilgan” degan soʻzlar bilan almashtirilsin; 24) 422-moddaning birinchi qismi quyidagi tahrirda bayon etilsin: “Soliq stavkalari quyidagi miqdorlarda belgilanadi: T/rSoliq solish obyektlariSoliq stavkalari,foizlarda1.Uy-joylar va kvartiralar, dala hovli imoratlari (umumiy maydoni 200 kv.m gacha boʻlganlarini qoʻshib hisoblaganda), koʻp kvartirali uylarga uzviy bogʻliq boʻlgan avtomashina turar joylari, shuningdek boshqa imoratlar, binolar va inshootlar0,342.Shaharlarda joylashgan uy-joylar va kvartiralar, umumiy maydoni:200 kv.m dan ortiq va 500 kv.m gacha boʻlgan0,45500 kv.m dan ortiq boʻlgan0,63.Boshqa aholi punktlarida joylashgan, umumiy maydoni 200 kv.m dan ortiq boʻlgan uy-joylar va kvartiralar, dala hovli imoratlari0,454.Tadbirkorlik faoliyati uchun yoxud yuridik shaxsga yoki yakka tartibdagi tadbirkorga ijaraga berishda foydalaniladigan soliq solish obyektlari, shuningdek tadbirkorlik faoliyati va (yoki) daromadlar olish uchun moʻljallangan, yashash uchun moʻljallanmagan koʻchmas mulk obyektlari1,5”; 25) 428-moddaning: birinchi qismi chiqarib tashlansin; ikkinchi va uchinchi qismlari tegishincha birinchi va ikkinchi qismlar deb hisoblansin; birinchi qismi: oʻn birinchi xatboshisi chiqarib tashlansin; oʻn ikkinchi va oʻn uchinchi xatboshilari tegishincha oʻn birinchi va oʻn ikkinchi xatboshilar deb hisoblansin; quyidagi mazmundagi oʻn uchinchi, oʻn toʻrtinchi va oʻn beshinchi xatboshilar bilan toʻldirilsin: “qayta tiklanuvchi energiya manbalarining umumiy quvvati quyidagicha boʻlgan alohida turuvchi qurilmalari bilan band boʻlgan yer uchastkalari: 100 kVtgacha — qayta tiklanuvchi energiya manbalari qurilmalari foydalanishga topshirilgan oydan eʼtiboran uch yil muddatga, quyosh panellari quvvatidan 25 foizdan kam boʻlmagan quvvatga ega elektr energiyasini toʻplash tizimi mavjud boʻlgan quyosh panellari oʻrnatilganda esa — ushbu panellar foydalanishga topshirilgan oydan eʼtiboran oʻn yil muddatga; 100 kVt va undan koʻproq — ular foydalanishga topshirilgan oydan eʼtiboran oʻn yil muddatga”; ikkinchi qismi quyidagi mazmundagi ikkinchi, uchinchi va toʻrtinchi qismlar bilan almashtirilsin: “Yangi barpo etilayotgan bogʻlar, tokzorlar va tutzorlar egallagan yer uchastkalari (daraxtlarning qator oralaridan qishloq xoʻjaligi ekinlarini ekish uchun foydalanilishidan qatʼi nazar) uchun besh yil muddatga 50 foizga kamaytirilgan soliq stavkasi boʻyicha soliq toʻlanadi. Bunda vakolatli organ tomonidan bogʻlar va tokzorlarni iqtisodiy jihatdan samarasiz va hosildorligi past deb topish toʻgʻrisidagi xulosa berilgan kundan eʼtiboran oʻn ikki oy ichida yangi bogʻlar va tokzorlar barpo etilmagan yer uchastkalariga nisbatan soliq stavkasi uch baravar miqdorda oshirilgan holda belgilanadi. Ushbu moddaning ikkinchi qismida koʻrsatilgan soliq imtiyozi muddatini hisoblash kuzda yangi oʻtqazilgan koʻchatlar uchun keyingi yilning 1-yanvaridan eʼtiboran, bahorda yangi oʻtqazilgan koʻchatlar uchun esa joriy soliq davrining 1-yanvaridan eʼtiboran boshlanadi. Ushbu moddada belgilangan soliq imtiyozlari bevosita moʻljallanilgan maqsadda foydalanilmayotgan yer uchastkalariga nisbatan tatbiq etilmaydi”; 26) 429-modda: birinchi qismi quyidagi tahrirda bayon etilsin: “Qishloq xoʻjaligi uchun moʻljallanmagan yerlar uchun bazaviy soliq stavkalari respublika hududlari kesimida 1 gektar uchun mutlaq oʻlchamda quyidagi miqdorlarda belgilanadi: Respublika hududlari1 gektar uchun bazaviy soliq stavkasi(mln soʻmda)Toshkent shahri:1 zona2 zona3 zona4 zona5 zona298,1237,6183,7122,161,6Qoraqalpogʻiston Respublikasi38,5Andijon viloyati48,4Buxoro viloyati39,6Jizzax viloyati39,6Qashqadaryo viloyati39,6Navoiy viloyati39,6Namangan viloyati48,4Samarqand viloyati48,4Surxondaryo viloyati35,2Sirdaryo viloyati29,7Toshkent viloyati40,7Fargʻona viloyati40,7Xorazm viloyati39,6”; quyidagi mazmundagi beshinchi qism bilan toʻldirilsin: “Qishloq xoʻjaligi korxonalari balansida boʻlgan, qishloq xoʻjaligi mahsulotlarini yetishtirish va saqlash, shuningdek ipak qurti yetishtirishda foydalaniladigan binolar va inshootlar joylashgan yerlar (bundan ijara huquqi asosida foydalanilayotgan yer uchastkalarida joylashgan va imtiyozlar tatbiq etiladigan obyektlar mustasno) uchun soliq xalq deputatlari tuman va shahar Kengashlari tomonidan belgilangan soliq stavkalariga nisbatan 0,2 koeffitsiyent qoʻllanilgan holda toʻlanadi”; beshinchi — oʻn oltinchi qismlari tegishincha oltinchi — oʻn yettinchi qismlar deb hisoblansin; yettinchi qismining birinchi xatboshisi quyidagi tahrirda bayon etilsin: “Quyidagilar egallagan yer uchastkalari uchun soliq stavkasiga 0,45 koeffitsiyent qoʻllaniladi”; sakkizinchi qismidagi “beshinchi va oltinchi” degan soʻzlar “oltinchi va yettinchi” degan soʻzlar bilan almashtirilsin; toʻqqizinchi qismidagi “oltinchi” degan soʻz “yettinchi” degan soʻz bilan almashtirilsin; oʻn ikkinchi qismi chiqarib tashlansin; oʻn uchinchi — oʻn yettinchi qismlari tegishincha oʻn ikkinchi — oʻn oltinchi qismlar deb hisoblansin; 27) 436-modda: birinchi qismining 7-bandi chiqarib tashlansin; quyidagi mazmundagi ikkinchi qism bilan toʻldirilsin: “Uy-joy fondining koʻchmas mulk obyektlarida umumiy quvvati 100 kVtgacha boʻlgan qayta tiklanuvchi energiya manbalaridan foydalanuvchi shaxslar uchun soliq summasi qayta tiklanuvchi energiya manbalari qurilmalari oʻrnatilgan oydan eʼtiboran uch yil davomida, quyosh panellari quvvatidan 25 foizdan kam boʻlmagan quvvatga ega elektr energiyasini toʻplash tizimi mavjud boʻlgan quyosh panellari oʻrnatilganda esa mazkur panellar foydalanishga topshirilgan oydan eʼtiboran oʻn yil davomida bazaviy hisoblash miqdorining bir baravaridan oshmaydigan summaga kamaytiriladi. Ushbu imtiyoz energiya taʼminoti tashkiloti tomonidan jismoniy shaxsning qayta tiklanuvchi energiya manbalaridan foydalanishi toʻgʻrisida berilgan maʼlumotnomaga asosan uy-joy fondining koʻchmas mulk obyektlari bilan band boʻlgan bitta yer uchastkasiga nisbatan faqat bir marotaba taqdim etiladi va jismoniy shaxs tomonidan umumiy quvvati 1 kVtdan ortiq boʻlgan qayta tiklanuvchi energiya qurilmalari oʻrnatilgan taqdirda qoʻllaniladi”; ikkinchi va uchinchi qismlari tegishincha uchinchi va toʻrtinchi qismlar deb hisoblansin; uchinchi qismidagi “ushbu modda birinchi qismining 7-bandida koʻrsatilgan” degan soʻzlar “ushbu moddaning ikkinchi qismida koʻrsatilgan” degan soʻzlar bilan almashtirilsin; 28) 437-moddaning birinchi qismi quyidagi tahrirda bayon etilsin: “Respublika hududlari kesimida bazaviy soliq stavkalari 1 kv. m uchun mutlaq oʻlchamda quyidagi miqdorlarda belgilanadi (bundan dehqon xoʻjaligini yuritish uchun, shuningdek jismoniy shaxslarga berilgan qishloq xoʻjaligiga moʻljallangan yer uchastkalari mustasno): Respublika hududlari1 kv. m uchun bazaviy soliq stavkasi(soʻmda)Toshkent shahri:1 zona2 zona3 zona4 zona5 zona1 7351 4711 206948678Qoraqalpogʻiston Respublikasi352Andijon viloyati433Buxoro viloyati352Jizzax viloyati352Qashqadaryo viloyati352Navoiy viloyati352Namangan viloyati433Samarqand viloyati433Surxondaryo viloyati330Sirdaryo viloyati278Toshkent viloyati366Fargʻona viloyati366Xorazm viloyati352”; 29) 445-moddaning: birinchi va ikkinchi qismlari quyidagi tahrirda bayon etilsin: “Belgilangan limit doirasida yer usti va yer osti manbalaridan olinadigan suv resurslari uchun soliq stavkalari bir kub metr uchun mutlaq oʻlchamda quyidagi miqdorlarda belgilanadi: Ushbu modda birinchi qismining 3-bandida nazarda tutilgan soliq stavkasiga nisbatan: suvni tejaydigan sugʻorish texnologiyalari joriy qilinganda hamda sugʻorish uchun olingan suv hajmi suv oʻlchash uskunalari asosida aniqlanganda — 0,5 kamaytiruvchi koeffitsiyent qoʻllaniladi; suvni tejaydigan sugʻorish texnologiyalari joriy qilinganda yoki sugʻorish uchun olingan suv hajmi suv oʻlchash uskunalari asosida aniqlanganda — 0,7 kamaytiruvchi koeffitsiyent qoʻllaniladi; baliqchilik uchun olingan suv hajmi suv oʻlchash uskunalari asosida aniqlanganda — 0,7 kamaytiruvchi koeffitsiyent qoʻllaniladi; suvni tejaydigan sugʻorish texnologiyalari joriy qilinmaganda hamda sugʻorish uchun olingan suv hajmi suv oʻlchash uskunalari asosida aniqlanmaganda — 1,1 oshiruvchi koeffitsiyent qoʻllaniladi”; quyidagi mazmundagi uchinchi qism bilan toʻldirilsin: “Xalq deputatlari tuman va shahar Kengashlari soliq stavkasiga 0,7 gacha kamaytiruvchi yoki 1,5 gacha oshiruvchi koeffitsiyentlarni belgilashga haqli (bundan ushbu modda birinchi qismining 2 va 3-bandlari, shuningdek roʻyxati Oʻzbekiston Respublikasi Prezidentining qarori bilan tasdiqlanadigan yirik soliq toʻlovchilar mustasno)”; uchinchi va toʻrtinchi qismlari tegishincha toʻrtinchi va beshinchi qismlar deb hisoblansin; 30) 452-modda: birinchi qismi: 7-bandi quyidagi tahrirda bayon etilsin: “7.Kon-kimyo xom ashyosiMineral pigmentlar5,5Yod4,8Mineral tuzlar (tosh tuz (ovqatga ishlatiladigani), kaliy tuzi, sulfat tuzi), karbonat xom ashyosi (ohaktoshlar, dolomitlar), mineral oʻgʻitlar (glaukonit, fosforitlar va boshqalar) hamda boshqa kon-kimyo xom ashyosi3,5, biroq 6 160 soʻm/kub.m dan kam boʻlmagan”; 9-bandi quyidagi tahrirda bayon etilsin: “9.Noruda qurilish materiallariSement xom ashyosi, bundan sement ishlab chiqarish uchun moʻljallangan ohaktosh mustasno5Sement ishlab chiqarish uchun moʻljallangan ohaktosh6 600 soʻm/tonna*Arralanadigan xarsangtosh, xarsangtosh, ohaktosh-chigʻanoq, ohaktosh (sement va ohak ishlab chiqarish uchun moʻljallangan ohaktoshdan tashqari), dolomitlar, qurilishda ishlatiladigan mayda toshlar, bazalt, granodioritlar, granosiyenitlar, siyenitlar, porfiritlar, diabaz-porfiritlar, gabbro, slanets jinslari, karbonat xom ashyosi, travertin5, biroq6 160 soʻm/kub.m dan kam boʻlmaganTabiiy bezaktoshdan bloklar5, biroq10 000 soʻm/kub.m dan kam boʻlmaganMarmar5, biroq20 000 soʻm/kub.m dan kam boʻlmaganGranitlar5, biroq30 000 soʻm/kub.m dan kam boʻlmaganGips toshi, gips va angidrid, ganch5, biroq15 950 soʻm/tonna dan kam boʻlmaganGʻisht-cherepitsa xom ashyosi, lyosslar va lyossimon jinslar5, biroq4 620 soʻm/kub.m dan kam boʻlmaganQurilish qumi, qumtoshlar, qum-shagʻal aralashmasi**5 000 soʻm/kub.m dan kam boʻlmaganOhak ishlab chiqarish uchun moʻljallangan ohaktosh, farfor xom ashyosi, keramzit xom ashyosi, mergel, argillitlar, vulqon jinslari, pelitli tuffitlar, mineral tola ishlab chiqarish uchun bazalt, diabaz, gliyej, andezibazalt, temir tarkibli qoʻshimchalar, magnetit-gematitli jinslar va boshqa noruda qurilish materiallari hamda keng tarqalgan foydali qazilmalar5”; izohi quyidagi mazmundagi ikkinchi xatboshi bilan toʻldirilsin: quyidagi mazmundagi ikkinchi qism bilan toʻldirilsin: “Xalq deputatlari tuman va shahar Kengashlari noruda qurilish materiallari uchun (sement ishlab chiqarish uchun moʻljallangan ohaktoshdan tashqari) qatʼiy belgilangan soliq stavkalariga 1,3 baravargacha oshiruvchi koeffitsiyent belgilashga haqli”; ikkinchi va uchinchi qismlari tegishincha uchinchi va toʻrtinchi qismlar deb hisoblansin; uchinchi qismidagi “ushbu moddaning uchinchi qismida” degan soʻzlar “ushbu moddaning toʻrtinchi qismida” degan soʻzlar bilan almashtirilsin; 31) 464-modda birinchi qismining 6-bandi chiqarib tashlansin; 32) 467-modda: birinchi qismining 5-bandidagi “2” raqami “3” raqami bilan almashtirilsin; uchinchi qismining: 1-bandidagi “25” raqami “30” raqami bilan almashtirilsin; 2-bandidagi “34” raqami “40” raqami bilan almashtirilsin; quyidagi mazmundagi beshinchi qism bilan toʻldirilsin: “Ushbu modda ikkinchi, uchinchi va toʻrtinchi qismlarining qoidalari 2026-yil 1-yanvardan eʼtiboran oʻz kuchini yoʻqotgan deb topiladi”; 33) 470-moddaning birinchi qismi quyidagi tahrirda bayon etilsin: “Hisobot (soliq) davri yakunlari boʻyicha soliq summasi soliq toʻlovchi tomonidan mustaqil ravishda aniqlanadi”; 34) 4701-modda chiqarib tashlansin; 35) 483-modda: qirq beshinchi qismi quyidagi tahrirda bayon etilsin: “Budjet tashkilotlari tomonidan xalqaro moliya institutlaridan va xorijiy hukumat moliya tashkilotlaridan jalb qilingan hamda jalb qilinadigan davlat tashqi qarzi hisobidan toʻliq yoki qisman amalga oshiriladigan loyihalar doirasida, shuningdek davlat korxonalari hamda ustav fondida (ustav kapitalida) davlat ulushi 50 foiz miqdorida va undan ortiq boʻlgan yuridik shaxslar tomonidan infratuzilma loyihalari (elektr, gaz va issiqlik taʼminotiga, suv taʼminoti va kanalizatsiyaga, suv xoʻjaligiga, yoʻl-transport infratuzilmasiga, aloqa va telekommunikatsiyalarga, agrologistikaga, sanitariya jihatdan tozalashga, qattiq maishiy chiqindilarni boshqarishga doir loyihalar) uchun xalqaro moliya institutlaridan va xorijiy hukumat moliya tashkilotlaridan jalb qilingan hamda jalb qilinadigan davlat tashqi qarzi (bundan Oʻzbekiston Respublikasining tijorat banklari orqali qayta moliyalashtiriladigan yoki qayta kreditlanadigan xalqaro moliya institutlarining va xorijiy hukumat moliya tashkilotlarining mablagʻlari mustasno) hisobidan toʻliq yoki qisman amalga oshiriladigan loyihalar doirasida sotib olinadigan tovarlarni (xizmatlarni) realizatsiya qilish boʻyicha aylanma, shuningdek ularni olib kirish qoʻshilgan qiymat soligʻidan 2028-yil 1-yanvarga qadar ozod qilinadi. Bunda mazkur imtiyoz loyiha ishtirokchilariga nisbatan ham qoʻllaniladi”; quyidagi mazmundagi ellik oltinchi — oltmish sakkizinchi qismlar bilan toʻldirilsin: “Nashriyot-matbaa faoliyatidan olingan daromadlari hisobot (soliq) davri yakunlari boʻyicha jami daromadining kamida 90 foizini tashkil etgan soliq toʻlovchilar mazkur faoliyat turi boʻyicha foyda soligʻini toʻlashdan (bundan foizlar tarzidagi daromadlar mustasno) 2025-yil 1-yanvardan 2029-yil 1-yanvarga qadar boʻlgan davrda ozod etiladi. Mehnatga haq toʻlash eng kam miqdorining 1,5 baravaridan kam boʻlmagan oylik ish haqi toʻlangan holda, kambagʻal oila aʼzolarini ishga qabul qilgan tadbirkorlik subyektlari kambagʻal oila aʼzolari boʻlgan xodimlarining mehnatiga haq toʻlashga doir xarajatlari boʻyicha ijtimoiy soliqni 2025-yil 1-yanvardan 2028-yil 1-yanvarga qadar boʻlgan davrda 1 foiz miqdordagi soliq stavkasi boʻyicha toʻlaydi. 2024-yil 1-sentabrdan 2027-yil 1-sentabrga qadar: kasbga oʻrgatish uchun maktablar, kollejlar va texnikumlar oʻquvchilarini (oʻttiz yoshdan oshmagan) ishga qabul qilgan tadbirkorlik subyektlari ularga toʻlanadigan mehnatga haq toʻlash tarzidagi daromadlardan ijtimoiy soliqni 1 foiz miqdordagi soliq stavkasi boʻyicha toʻlaydi; maktablar, kollejlar va texnikumlar oʻquvchilari kasb oʻrganish jarayonida tadbirkorlik subyektlaridan olingan mehnatga haq toʻlash tarzidagi daromadlardan jismoniy shaxslardan olinadigan daromad soligʻini 1 foiz miqdordagi soliq stavkasi boʻyicha toʻlaydi. Magistral avtomobil yoʻllari boʻyida koʻchma savdo obyektlarini tashkil etgan yoshlar (oʻttiz yoshdan oshmagan shaxslar) faoliyatni amalga oshirish boshlangan sanadan eʼtiboran dastlabki olti oy davomida tovarlarni (xizmatlarni) realizatsiya qilishdan olingan daromadlar boʻyicha soliqlarni toʻlashdan 2028-yil 1-yanvarga qadar boʻlgan davrda ozod qilinadi. Oʻzbekiston Respublikasining norezidentlari boʻlgan yuridik shaxslar (bundan Oʻzbekiston Respublikasi bilan ikkiyoqlama soliq solishning oldini olish toʻgʻrisida bitim tuzgan davlatlarning soliq rezidentlari mustasno) eksport xizmatlari hajmi kalendar yil davomida 10 million AQSh dollaridan oshgan Dasturiy mahsulotlar va axborot texnologiyalari texnologik parki rezidentlariga axborot texnologiyalari sohasidagi xizmatlarni koʻrsatishdan olgan (shu jumladan royalti toʻlanadigan) daromadlari qismida foyda soligʻini toʻlashdan 2025-yil 1-fevraldan 2030-yil 1-yanvarga qadar boʻlgan davrda ozod qilinadi. Jami daromadi tarkibida eksport hajmi 50 foizdan ortiq boʻlgan Dasturiy mahsulotlar va axborot texnologiyalari texnologik parki rezidentlari taʼsischilarining (ishtirokchilarining) — Oʻzbekiston Respublikasi norezidentlari boʻlgan jismoniy va yuridik shaxslarning dividendlar tarzidagi daromadlariga nisbatan 2025-yil 1-fevraldan 2040-yil 1-yanvarga qadar boʻlgan davrda jismoniy shaxslardan olinadigan daromad soligʻi hamda foyda soligʻi Oʻzbekiston Respublikasining rezidentlari uchun belgilangan stavkalar boʻyicha hisoblanadi. Dasturiy mahsulotlar va axborot texnologiyalari texnologik parki rezidentlari barcha turdagi soliqlarni (bundan qoʻshilgan qiymat soligʻi mustasno) toʻlashdan 2028-yil 1-yanvardan 2040-yil 1-yanvarga qadar boʻlgan davrda ozod qilinadi. Ushbu moddaning oltmish ikkinchi qismida belgilangan soliq imtiyozlari quyidagilarga nisbatan tatbiq etiladi: kalendar yil davomida jami daromadi tarkibida Dasturiy mahsulotlar va axborot texnologiyalari texnologik parki rezidentlari tomonidan amalga oshirilishi uchun ruxsat etilgan faoliyat turlari boʻyicha eksporti hajmi 50 foizdan ortiq boʻlgan yuridik shaxslarga; oʻn sakkiz yoshdan oshgan bitiruvchilarining 50 foizi kalendar yil davomida Dasturiy mahsulotlar va axborot texnologiyalari texnologik parki rezidentlari boʻlgan eksportchi korxonalarga ishga joylashgan IT-taʼlim xizmatlarini koʻrsatuvchi yuridik shaxslarga. Nodavlat maktabgacha va umumiy oʻrta taʼlim tashkilotlari barcha turdagi soliqlarni (bundan ijtimoiy soliq mustasno) toʻlashdan 2030-yil 1-yanvarga qadar boʻlgan davrda ozod qilinadi. Ushbu moddaning oltmish toʻrtinchi qismida nazarda tutilgan imtiyozlar natijasida boʻshaydigan mablagʻlardan nodavlat maktabgacha va umumiy oʻrta taʼlim tashkilotlarini zamonaviy oʻquv qoʻllanmalari bilan jihozlash, zarur tovarlar va asbob-uskunalarni sotib olish, binolar va inshootlarni rekonstruksiya qilish hamda kapital taʼmirlash, shuningdek aholining ijtimoiy himoyaga muhtoj qatlamlariga bepul taʼlim xizmatlarini koʻrsatish uchun maqsadli tarzda foydalaniladi. Oʻzbekiston Respublikasida ishlab chiqarilmaydigan, belgilangan tartibda shakllantiriladigan roʻyxatlar boʻyicha nodavlat maktabgacha va umumiy oʻrta taʼlim tashkilotlarini jihozlash hamda ularning faoliyatini taʼminlash uchun Oʻzbekiston Respublikasi hududiga olib kiriladigan, zamonaviy oʻquv va laboratoriya asbob-uskunalari, kompyuter texnikasi, dasturiy mahsulotlar, oʻquv va ilmiy-uslubiy adabiyotlar, anjomlar va moddiy-texnika resurslari qoʻshilgan qiymat soligʻidan 2030-yil 1-yanvarga qadar boʻlgan davrda ozod qilinadi. Nodavlat maktabgacha va umumiy oʻrta taʼlim tashkilotlarida mehnat faoliyatini amalga oshiruvchi chet el oʻqituvchilari va mutaxassislari jismoniy shaxslardan olinadigan daromad soligʻini toʻlashdan 2030-yil 1-yanvarga qadar boʻlgan davrda ozod qilinadi. Chet el oʻqituvchilari va mutaxassislarini ishga qabul qilgan tadbirkorlik subyektlari chet el oʻqituvchilari va mutaxassislari boʻlgan xodimlar mehnatiga haq toʻlashga doir xarajatlari boʻyicha ijtimoiy soliqni toʻlashdan 2030-yil 1-yanvarga qadar boʻlgan davrda ozod qilinadi”. 4-modda. Oʻzbekiston Respublikasi Iqtisodiyot va moliya vazirligi hamda boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 5-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 6-modda. Ushbu Qonun 2025-yil 1-yanvardan eʼtiboran kuchga kiradi. Ushbu Qonun 3-moddasi 4-bandining qoidalari 2023-yil 1-dekabrdan eʼtiboran ushbu Qonun kuchga kirguniga qadar boʻlgan davrdagi eksport operatsiyalariga nisbatan ham tatbiq etiladi. Ushbu Qonun 3-moddasi 21-bandining oltinchi — toʻqqizinchi xatboshilari qoidalari 2023-yil 1-yanvardan keyin foydalanishga topshirilgan yangi qurilgan koʻp qavatli ishlab chiqarish binolariga nisbatan ham qoʻllaniladi. Ushbu Qonun 3-moddasi 2-bandining ikkinchi xatboshisi 2025-yil 1-iyuldan eʼtiboran amalga kiritiladi. Ushbu Qonun 3-moddasining 5, 6, 16, 33 va 34-bandlari 2026-yil 1-yanvardan eʼtiboran amalga kiritiladi. Ushbu Qonun 3-moddasi 26-bandining toʻrtinchi, beshinchi va oʻn birinchi xatboshilari qoidalari 2024-yil 1-yanvardan eʼtiboran yuzaga kelgan munosabatlarga nisbatan ham tatbiq etiladi. Ushbu Qonun 3-moddasi 35-bandining yettinchi, sakkizinchi va toʻqqizinchi xatboshilari qoidalari 2024-yil 1-sentabrdan eʼtiboran yuzaga kelgan munosabatlarga nisbatan ham tatbiq etiladi. Ushbu Qonun 3-moddasi 35-bandining oʻn birinchi va oʻn ikkinchi xatboshilari 2025-yil 1-fevraldan eʼtiboran amalga kiritiladi. Ushbu Qonun 3-moddasi 35-bandining oʻn uchinchi — oʻn oltinchi xatboshilari 2028-yil 1-yanvardan eʼtiboran amalga kiritiladi.